system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Ciucsângeorgiu, Harghita?
assistant
Ciucsângeorgiu (în ) este satul de reședință al comunei cu același nume din județul Harghita, Transilvania, România. Se află în partea de sud-est a județului,  în Depresiunea Ciucului.

Așezare 
Localitatea Ciucsângeorgiu este situată la poalele Munților Ciucului, în partea sud-estică a județului Harghita, pe valea Fișagului, la o distanță de 22 km. de municipiul Miercurea Ciuc, pe drumul județean 123C Armășeni - Ciucsângeorgiu - DN12.

Scurt istoric  
Săpăturile arheologice facute de-a lungul timpului pe teritoriul acestei așezări au adus dovezi materiale ale unei locuiri încă din cele mai vechi timpuri, astfel în mijlocul satului, între pâraiele Martanos și Fișag, au fost semnalate fragmente ceranice aparținând culturilor Ariușd faza timpurie și Boian faza Giulești. Pe malul pârâului Fișag s-a descoperit un topor de piatră șlefuit, o ceașcă și mai multe fragmente de ceramică dacică. Din locuri neprecizate mai provin vestigii ale culturilor Criș și Ariușd-Cucuteni, un topor de piatră atribuit culturii Coțofeni, un topor de bronz cu margine ridicată din epoca bronzului și un tezaur de monede barbare. În "Dealul Mesteacănului" se află o așezare rurală de unde provin o statuetă de bronz a lui Hercule, o cataramă și o fibulă din epoca romană. Lângă biserica romano-catolică s-au găsit materiale ceramice din epoca bronzului și monede dacice de argint. Ciucsângeorgiu a făcut parte între anii 1762 și 1851 din Primul Regiment Secuiesc de Infanterie.

Economie 
Economia acestei localități este susținută de agricultură (cultura cartofului), creșterea animalelor, exploatarea fânețelor, prelucrarea primară a lemnului și comerțul cu produse agricole.

Monumente 
 Biserica romano-catolică din Ciucsângeorgiu, fortificată, construită în stil gotic
 Capela Pósaheghi Nagyboldogasszony
 Biserica greco-catolică „Sfântul Gheorghe”, construită în secolul al XVIII-lea (ortodoxă din 1948)

Personalități
 András Illyés (1639-1712), episcop romano-catolic al Transilvaniei
 Ferenc Márton (1884-1940), pictor

Vezi și 
 Biserici fortificate din Transilvania

Legături externe
Informații despre fortificația din localitate

Bibliografie
 Județul Harghita, Monografie, Z. Makfalvi, L. Vifkori. Ed. Sport Turism, București 1979
 Repertoriul Arheologic al județului Harghita, V. Cavruc ISBN 973-99270-2-5
 Județul Harghita, I. Pisota, D. Bugă. Ed. Academiei RSR, București 1976

Note 

Ciucsângeorgiu, Ciucsângeorgiu